stanford-oval/wikipedia huggingface dataset:
ריץ' קידס מבוורלי הילס
הפקה

התוכנית הועלתה לשידור ב-19 בינואר 2014. בכיכובם של דורותי וואנג, מורגן סטיוארט, רוקסי סוולטי, ברנדן פיצפטריק, ג'וני דרובל, איי ג'ונסון.
ב-26 במרץ 2014 הוכרז כי התוכנית תזכה לעונה שנייה, אשר הוצגה ב-3 באוגוסט 2014, לעונה זו הצטרפה ביאנקה אספדה, באותה השנה הוכרז כי איי ג'יי ג'ונסון יקבל תוכנית משלו בשם EJNYC(אנ').
בחודש דצמבר 2015, הוכרז כי ערוץ E! חידשה את המופע לעונה רביעית שהוצגה ב-1 במאי 2016. במהלך העונה השלישית הציע ברנדן פיצפטריק הצעת נישואים למורגן סטיוארט, הנישואים התקיימו במהלך העונה הרביעית.
לאור חילוקי דעות עם יתר משתתפי התוכני בשנת 2016, הוכרז גם רוקסי סוולטי פורשת מהסדרה.
בשנת 2016, הוכרז כי ביאנקה אספדה תצטרף לתוכנית. ב-3 בנובמבר 2016 הוכרז כי שידורי המופע לא ישנו. כמו כן הוכרז כי דורותי וואנג תככב בעונה השנייה רווקים מפורסמים(אנ').
הערות שוליים

↑  "Meet EJ Johnson's New York City Squad, the Cast of E!'s New Series EJNYC on EJNYC". E! Online
↑  "Dorothy Wang and Malika Haqq join cast of Famously Single seeking love". Mail Online.
שמואל נסים

| --- | --- |
אין תמונה חופשית
 לידה:  ה'תר"א
 פטירה:  ל' בסיוון ה'תרע"ו (בגיל 75 בערך)
 מקום קבורה:  בית הקברות היהודי בהר הזיתים 
 
הרב שמואל נסים (1840–1916) היה אב בית הדין של העדה הספרדית בירושלים, מרבני העדה וממייסדי ומנהלי בית החולים משגב לדך.
קורות חיים

נולד בירושלים בשנת 1840 (ה'תר"א) לרבקה ולרב אליהו יעקב נסים.
בשנת 1897 נבחר לשמש כחבר בוועד העדה הספרדית בירושלים. בהמשך שימש כחבר בית הדין של העדה בירושלים, ובשנת 1900 (ה'תר"ס) מונה לשמש כאב בית הדין. תחתיו שימשו כחברי בית הדין הרב שלום הדאיה, הרב אברהם גאגין והרב  אברהם ביג'אג'ו.
שימש כגבאי בית החולים "משגב לדך" בירושלים, ונמנה עם מנהליו ומייסדיו בשנת ה'תר"ם לצד הרב מרדכי ישראל והרב גבריאל שבתי. כן שימש במשך כ-28 שנים כגבאי צדקה של עניי כוללות הספרדים בירושלים.
בשנת 1906 נבחר שוב לשמש כחבר בוועד העדה הספרדית לצד הרב נחמן בטיטו, הרב חיים משה אלישר והרב יעקב מאיר. בשנת זו, כשנפטר החכם באשי האחרון, הרב יעקב שאול אלישר, ספד לו הרב שמואל נסים ליד מיטתו ביציאה מבית הרב בדרך ההלוויה להר הזיתים. הרב שמואל התבקש לאחר מותו ברכה למלא את מקומו אך לא רצה, ובשנת 1907 מונה הרב אליהו משה פאניזיל לראשון לציון. כן ספד לרב חיים חזקיהו מדיני בבית הכנסת אשר בחצר משגב לדך.
במשך כ-40 שנה עבד ברבנות הדתית ושימש את מוסדות הקהילה של העדה הספרדית, במיוחד התבלט בחלוקת מזון לעניי העיר ירושלים, שימש כמנהל וראש ועד קופת התמחוי, והיה ממונה על כשרות המצות של העדה הספרדית.
הלך לעולמו ב-1 ביולי 1916 (ל' סיוון ה'תרע"ו) ונקבר בחלקת בוראק של הספרדים בהר הזיתים. הספידו אותו בביתו הרב אברהם ביג'אג'ו, ליד ביתו הראשון לציון הרב אליהו משה פאניז'יל, וכן הרב אברהם רומאנו. הרב שמואל נסים השאיר אחריו חיבור ספר דרושים בכתב יד, וחלק מחידושיו הודפסו ב'המאסף' בעריכת הרב בן ציון אברהם קואינקה, ובמספר ספרים נוספים של רבני התקופה.
חיים אישיים

נישא ללאה, ויחד נולדו להם שני בנים: הרב יעקב חי בכור נסים, ואליהו נסים. 
בני המשפחה היו בעיקר סוחרים אך מצאו עתים לתורה. אליהו, היה בעל חנות בשוק של העיר העתיקה.  בנו הגדול יעקב חי בכור נסים היה גם בעל חנות לכלי סידקית וחרס ברחוב היהודים בעיר העתיקה, כיהן כיושב ראש ועד שכונת ימין משה מחוץ לחומות, והיה ממקימי בית הכנסת הספרדי של ימין משה. 
נכדו של הרב שמואל נסים, משה בר-נסים, (בנו של בכור נסים) היה עוזרו האישי ויד ימינו של אליעזר בן-יהודה משך 22 שנים.
מאוחר יותר נישא שמואל לתמר, ונולדו להם שני ילדים נוספים: משה נסים, ומרדכי נסים. מרדכי היה בעל חנות בשוק הצורפים, ואילו הבן הצעיר משה נסע בשליחות מצווה לסמרקנד והיה שם רב ומורה צדק בקהילה. 
שמואל וצאצאיו התגוררו בשכונת ימין משה והיו רבנים פעילים בשכונה.
הערות שוליים

↑  הודעה רשמית בדבר הבחירות לועד הספרדים, השקפה, 27 באוגוסט 1897
↑  קול קורא לעזרה, מחזיקי הדת, 4 במאי 1906
↑  ההכנות לבחירת חכם באשי חדש, השקפה, 1 באוגוסט 1906
| --- | --- |
בקרת זהויות :  NLI: 987008913988405171  VIAF: 5160120698040441118   WorldCat (עם VIAF): 5160120698040441118 
ערך זה הוא קצרמרבנושא אישים. אתם מוזמנים לתרום לוויקיפדיה ו.
קברו של שמואל נסים בהר הזיתים. כיתובו: מ"ק (מקום קבורת) הרה"ג (הרב הגאון) ראב"ד (ראש אב בית דין) סבא דמשפטים שימש בכל דבר שבקדושה לש"ש (לשם שמים) כמוהר"ר (כבוד מורנו ורבנו הרב רבי) שמואל נסים ז"ל (זכרונו לברכה) נ"ע (נשמתו עדן) ל' סיון תרע"ו ת.נ.צ.ב.ה. (תהי נשמתו צרורה בצרור החיים)

צילום: ערן עזריאלי
נחמיה שמואל ליבוביץ

| --- | --- |

 לידה:  3 בינואר 1862 קולנה, רפובליקת פולין 
 פטירה:  12 ביוני 1939 (בגיל 77) ניו יורק, ארצות הברית 
 מדינה:  פולין, ארצות הברית 
 תקופת הפעילות:  ? – 12 ביוני 1939 
 
 חתימה:   
 
נחמיה שמואל ליבוביץ, ירושלים 1927
נחמיה שמואל ליבוביץ (3 בינואר 1862 - 12 ביוני 1939) היה סופר, מהדיר וחוקר יהדות.
ביוגרפיה

ליבוביץ נולד בקולנה, מחוז לומזה באימפריה הרוסית (כיום פולין). למד אצל אביו יצחק (בן שלמה בן אפרים) ליבוביץ, ולאחר מכן אצל הרב אליהו חסיד. היה נשוי לעלקא בת ר' ליטמאן.
ב-1881 היגר לארצות הברית, וגר בתחילה בניוארק, ניו ג'רזי ולאחר מכן עבר לניו יורק. הוא נעשה לסוחר יהלומים ולצד זה עסק בחקר היהדות. ביקר בארץ ישראל בתחילת שנת תרפ"ז (1927) והדפיס בה מספריו. בביקורו השני בשנת תרפ"ט (1929) שקל להשתקע בארץ, אך נוכח שקשה לו להישאר גלמוד בלי ילדיו וחזר לארצות הברית.
בכ"א כסלו תרע"ב (1912) מת בנו יהודה לואיס (לורנץ, י"א באייר תרמ"ו (1886) - כ"ב בכסלו תרע"ב (1912)) והוא הוציא לזכרו ספר "פניאל", על "דבר המות, אבלות ותנחומין... בספרות התלמוד ופתגמי הפילוסופים".
ליבוביץ כתב כארבעים חיבורים. חלקם פרסם במאה עותקים בלבד. כמו כן ההדיר ספרים. לעיתים השתמש בשמות עט כמו מאיר זיו, חשמ"ל, ופנחס בן אמיתי. הוא כתב מאמרים בכתבי העת: קדימה (ערך מדור קריית ספר), הצפה, העברי, הלאומי, הפסגה, הצופה לחכמת ישראל, נר המערבי, המודיע לחדשים, ילקוט המערבי ועוד.
בשנת תרנ"ד (1894) הוציא מאסף בשם אוצר החכמה והמדע והשתתפו בו י.ד. אייזנשטיין, משה רייכרסון, יעקב רייפמן, א.ד. דובזוביץ, מ. דוליצקי, אברהם אפשטיין וגרשון רוזנצווייג.
מחיבוריו

נחמיה שמואל ליבוביץ, אגרת בקורת, ניו יורק, 1896, באתר היברובוקס
דורשי רשומות האגדה, "ביאור אגדות חז"ל על דרך העיון והביקורת בדברי הימים וחקירות בענייני דרשות וכוחיות נגד המינים ודברים שונים", הוצאה ראשונה, נוארק, ניו ג'רזי תרנ"ג. הוצאה שלישית מתוקנת, הדרום, ירושלים תרפ"ט.
המות בפנים שוחקים, מכיל פתגמים והלצות מלוקט מהתלמודים והמדרשים הזהר מספרות ימי הביניים ועד לספרות החדשה.
השארת הנפש על ידי הספרים, וויען תר"צ.
נחמיה שמואל ליבוביץ, ספרא דאגדתא (מדרשי זהר), פילדלפיה, תרצ"ד, באתר היברובוקס
ספר שעשועים.
אפרים דיינארד וספריו באמעריקא, ניו יורק, תרס"א.
ספרא דאגדתא, אגדות הזוהר מסודרות לפי ערכים, פילדלפיה תרצ"ד.
נחמיה שמואל ליבוביץ, פניני הזהר - המשלים והפתגמים, בודפשט, תר"צ, באתר היברובוקס. הוצאה חדשה ירושלים, תרצ"א.
נחמיה שמואל ליבוביץ, פניאל - דבר המות, אבלות ותנחומין...יסודותם בהספרה התלמודית ופתגמי הפילוסופים, ניו יורק, תרע"ד, באתר היברובוקס
שרידים, מכתבי הפלוסוף הרופא והמקובל ר' יוסף חמיץ, עם מהדורה מוערת של הספר בליל חמיץ, שבחים לכבודו, מאת רבי יהודה אריה ממודינא, ברוקלין, תרצ"ז. הוצאה חדשה, הדרום, ירושלים תרפ"ט.
מכתבים, לידידו ישראל דוידזון, ניו יורק, 1933
נחמיה שמואל ליבוביץ, רבי  יהודה אריה ממודינא - בקומתו וצביונו, ניו יורק, תרס"א, באתר היברובוקס
ספרים שההדיר
נחמיה שמואל ליבוביץ, רבי אברהם סבע - וספריו צרור המור ואשכול הכופר, ברוקלין, תרצ"ו, באתר היברובוקס
נחמיה שמואל ליבוביץ, כתבי הרב יהודה אריה ממודינא, ניו יורק, תרס"ו, באתר היברובוקס
ארי נוהם, מאת רבי יהודה אריה ממודינא, מהדורה מוערת מכתבי יד, עם הגהות משמשון בלוך והערות ממשה שטיינשנידר, בתוספת מבוא והערות, ותוספת מיוחדת "טענות ומענות המקובלים ותשובות גאונים מתנגדים", הוצאת דרום, ירושלים תרפ"ט.
הערות שוליים

↑  בעריכת הרב הלל דוד הכהן טריווש.
↑  ירחון. "יפיץ אור על חיי היהודים, על היהדות וספרות ישראל". יצא לאור על ידי חברת מפיצי ספרות ישראל באמריקה. ניו-יורק, תרנ"ה-תרנ"ז, 1895-1897. שנה ראשונה - חוברות א-יב; שנה שנייה - חוברות א-ד. הירחון מכיל מידע רב לתולדות יהודי מזרח-אירופה שהיגרו לארצות הברית, ובמיוחד לתולדות היהדות האורתודוקסית באמריקה.
↑  המודיע לחדשים (Monthly Intelligencer), ירחון בעריכת הערמאן ראזנטהאל וא.ח. ראזענבערג. ניו-יורק, 1900-1902. ירחון בנושא יהדות, הקהילה היהודית באמריקה וברוסיה, התנועה הציונית, חינוך, ספרות ועוד.
↑  שנתון יצא לאור בשנת 1904 מוקדש למשורר מ.מ. דוליצקי, ליובל הכ״ה של הופעת שירו הראשון.
| --- | --- |
בקרת זהויות :  NLI: 987007307905205171  GND: 143022563  ISNI: 0000 0001 0780 3867  LCCN: no92000622  SELIBR: 248619  VcBA: 495/31148  VIAF: 43863750   WorldCat (עם VIAF): 43863750
לבד (סדרת טלוויזיה)

| --- | --- |

 סוגה:  תוכנית מציאות 
 ארץ מקור:  ארצות הברית 
 שפות:  אנגלית 
 מספר פרקים:  24 
 הפקה
 הפצה:  הולו 
 שידור
 תקופת שידור מקורית:  18 ביוני 2015 – הווה 
 קישורים חיצוניים
 www.history.com/shows/alone
 דף התוכנית ב-IMDb
 
לבד (באנגלית: Alone) היא סדרת הישרדות אמריקאית בהפקת ערוץ ההיסטוריה. הסדרה עוקבת אחר המאבק היומיומי של עשרה מתמודדים, אשר כל אחד מהם מתעד עת עצמו בעודו שורד לבדו במדבר במשך זמן רב ככל האפשר, בעוד הוא מצויד אך ורק בכמות מועטה של ציוד הישרדות. המשתתפים מבודדים זה מזה וכן מבני אדם אחרים, למעט בדיקות רפואיות תקופתיות. הם רשאים להכריז על פרישה מהתחרות בכל עת, וכמו כן השתתפותם עלולה להיות מופסקת בכל עת על ידי ההפקה עקב בדיקה רפואית אשר תוצאותיה אינן תקינות. המתמודד שנותר אחרון זוכה בפרס כספי בגובה 500,000 דולר (בעונות הראשונות), או מיליון דולר (החל מעונה 7). העונות צולמו במגוון אתרים מרוחקים, בדרך כלל על אדמות שבשליטת תושבים ילידים, כולל צפון האי ונקובר, קולומביה הבריטית, הפארק הלאומי נואל הואפי בארגנטינה, פטגוניה, צפון מונגוליה, אגם העבדים הגדול בטריטוריות הצפון מערביות ואגם צ'ילקו הנמצא בתוככי קולומביה הבריטית.
הסדרה עלתה לראשונה ב-18 ביוני 2015. ב-19 באוגוסט. עוד לפני גמר העונה הראשונה, הוכרז שהסדרה חודשה לעונה שנייה, שצולמה בסתיו 2015 באי ונקובר, קנדה. עונה 2 עלתה לראשונה ב-21 באפריל 2016. עונה 3 צולמה ברבעון השני של 2016 בפטגוניה, ארגנטינה, והוצגה לראשונה ב-8 בדצמבר יום אחד לפני הבכורה של עונה 3, הודיע ערוץ ההיסטוריה שהליהוק לעונה 4 החל. עונה 4 התרחשה בצפון האי ונקובר, ובשונה מהעונות הקודמות היא התרחשה בדינמיקה של שבעה זוגות, כאשר כל זוג פעל כצוות. העונה עלתה לאוויר ב-8 ביוני 2017. עונה 5 התרחשה בצפון מונגוליה ואפשרה למפסידים מעונות קודמות לחזור ולהתחרות. העונה עלתה לשידור ב-14 ביוני 2018. עונה 6 עלתה לראשונה ב-6 ביוני 2019 והציגה עשרה מתמודדים חדשים, בטווח הגילאים 31 - 55. זירת ההתרחשות הייתה דרומית לחוג הארקטי, על אגם המצוי בטריטוריות הצפון-מערביות של קנדה.
העונה השביעית עלתה לראשונה ב-11 ביוני 2020. המשתתפים ניסו לשרוד במשך מאה ימים באזור הארקטי כדי לזכות בפרס של מיליון דולר. עונה 9 שלחה מתמודדים ללברדור אשר בצפון מזרח קנדה. העונה העשירית עלתה לראשונה ב-8 ביוני 2023. מאז נוצרו גם סדרות המשך ("ספין אוף") וכן גרסאות בינלאומיות של הסדרה.
פורמט וחוקים > חוקים כלליים על פני כל עונות הסדרה

כל אחד מהמתמודדים מורד על ידי ההפקה באזור מדברי מרוחק, כשהם רחוקים זה מזה על מנת להבטיח שהם לא יבואו במגע זה עם זה. התהליך מחל במחצית השנייה של הסתיו; מה שמוסיף לחץ של זמן לחוויית ההישרדות, שכן החורף המתקרב גורם לטמפרטורות לרדת ולמזון להיעשות דל. למרות שהשטחים המוקצים למתחרים השונים עשויים להיות שונים זה מזה, הרי שהאזורים של הירידה לשטח מוערכים מראש במטרה להבטיח חלוקה דומה של משאבים מקומיים שיהיו זמינים לכל מתחרה.
כל אחד מהמתחרים בוחר לעצמו 10 פריטי ציוד הישרדות מתוך רשימה מאושרת מראש של 40, וכמו כן מונפקת להם ערכה של ציוד הכוללת ביגוד וציוד עזרה ראשונה/חירום. הם גם מצוידים בסט של מצלמות כדי לתעד את חוויותיהם ורגשותיהם היומיומיים. בניסיון לחיות בטבע זמן רב ככל האפשר, על המתמודדים למצוא מזון ולבנות לעצמם מחסה למגורים, כל זאת תוך כדי בידוד עמוק, חסך פיזי ומתח נפשי.
מתמודדים המעוניינים לפרוש מהתחרות מכל סיבה שהיא (המכונה "יציאה") רשאים לאותת לצוות חילוץ באמצעות טלפון לוויני שסופק להם לצורך זה. בנוסף, אנשי מקצוע רפואיים מבצעים בדיקות בריאות תקופתיות של המתמודדים, ועשויים, על פי שיקול דעתם, לפסול ולפנות כל מי שלדעתם אינו מסוגל להמשיך ולהשתתף בתחרות בבטחה. המתמודד האחרון שנותר זוכה בפרס כספי של 500,000 דולר (בעונות הראשונות), או מיליון דולר (החל מעונה 7). המתמודדים מוזהרים ששידור התוכנית עשוי להימשך על פני שנה שלמה.
הערות שוליים

↑  Patrick Hipes (19 באוגוסט 2015). "History's 'Alone' Survivalist Series Renewed For Season 2". Deadline. נבדק ב-16 באפריל 2016. {{cite web}}:  (עזרה)
↑  "History Channel scheduled Alone season 3 premiere date". אורכב מ-המקור ב-18 בנובמבר 2016. נבדק ב-18 בנובמבר 2016. {{cite web}}:  (עזרה)
↑  "Shows A-Z - alone on history". The Futon Critic. נבדק ב-19 במאי 2018. {{cite web}}:  (עזרה)
↑  HISTORY [@HISTORY] (28 באפריל 2023). "10 participants. 10 items. 0 gimmicks. All for the 10th season of Alone. Don't miss #AloneOnHistory when it premieres Thursday, June 8 at 9/8c, only on The HISTORY Channel. t.co/7w5P6ZILy0" (Tweet) (באנגלית). ארכיון מ-4 במאי 2023. נבדק ב-6 במאי 2023 – via Twitter. {{cite web}}:  (עזרה)
1 2  "Alone Full Episodes, Video & More". history.com. נבדק ב-19 באפריל 2016. {{cite web}}:  (עזרה)
↑  Xavier, Elise (10 ביולי 2015). "History's "Alone" Survival Gear Lists - Season 1 (Known Rules Included)". More Than Just Surviving. נבדק ב-25 בנובמבר 2019. {{cite web}}:  (עזרה)
↑  "History Channel Looks for "Alone" Contestants Season 2 - LiveOutdoors". LiveOutdoors. 22 בספטמבר 2015. נבדק ב-19 באפריל 2016. {{cite web}}:  (עזרה)
שמעון יהודה סטניסלבסקי

שמעון יהודה סטניסלַבסקי
שמעון יהודה סטניסלַבסקי (בכתיב שנהג בזמנו: סטאניסלאווסקי; 18 בדצמבר 1850 או 1849, ניקופול, פלך יקטרינוסלב, רוסיה – 1921) היה עיתונאי ופובליציסט יהודי רוסי, היסטוריון של יהדות רוסיה, מראשוני המשכילים ביקטרינוסלב. התמחה בכתיבת מאמרים ביוגרפיים על מבשרי ההשכלה וראשוני המשכילים במזרח אירופה.
קורות חייו

נולד בעיר ניקוֹפּוֹל שבפלך יקטרינוסלב של האימפריה הרוסית, ב"תחום המושב" היהודי (כיום באוקראינה), בן למשה סטניסלבסקי, סוחר יהודי ליטאי אמיד. בצעירותו יועד לקריירה בתחום המסחר, אך לבסוף התגבר על התנגדותו של אביו, ובשנים 1863–1864 קיבל חינוך עברי אצל אברהם דוב דובּזֶביץ', שהגיע ליקטרינוסלב מפינסק ב-1861. בתקופה זו ניהל התכתבות עם משכילים עבריים כאברהם דוב לבנזון (אד"ם הכהן) ושמואל יוסף פין; אולם מורהו החדש, אליהו (איליה) אוֹרְשַנְסקי, דחף אותו בכיוון אחר: תחת הדרכתו קרא סטניסלבסקי בכתביהם של הנרי תומאס באקל, ג'ון ויליאם דרייפר, צ'ארלס דרווין וג'ון סטיוארט מיל, והחל בלימוד שיטתי של לטינית, מתמטיקה ומדעים נוספים.
קורות חייו > קריירה עיתונאית

כבר בנערותו, בהיותו תלמידו של דובּזֶביץ', פרסם סטניסלבסקי מאמר ב"המליץ", ובהמשך הוסיף לכתוב בו. הקריירה העיתונאית שלו בעיתונות הרוסית נפתחה בכתיבה לעיתון הרוסי הליברלי המוביל "סנקט-פטרבורגסקייה וידומוסטי" (Санкт-Петербургские ведомости, בכתיב שנהג אז: С.-Петербургскія Вѣдомости) ולביטאון ליהודי רוסיה "דְייֵן" (День, רוסית: 'היום'), שבועון במגמה רוסיפיקטורית קיצונית שייסד וערך באודסה ש' אורנשטיין בהשתתפות מנשה מרגלית ואורשנסקי (כחבר המערכת) בראשית קיץ 1869.
בעקבות מאמר שפרסם על יצירתו של הסופר והסאטיריקן העברי יצחק אֶרְטֶר (ערטער), איש תנועת ההשכלה בגליציה, נתוודע למרגלית ולעיתונאי והמו"ל אדולף לנדאו, שהחל ב-1871 לפרסם את המאסף "הביבליותיקה היהודית" ("ייברייסקאיה ביבליותיקה"). בשנת 1881, כשייסד לנדאו את כתב העת היהודי הרוסי "ווֹסחוֹד", הציע לסטניסלבסקי את משרת עורך המשנה.
עם המונוגרפיות שחיבר סטניסלבסקי נמנות תיאור בית הספר היהודי של בצלאל שטרן בקישינב ("ווסחוד", אפריל 1884) וביוגרפיות של מנדל לפין, ישראל מזמושץ' ("ווסחוד", יוני 1886), היימן הורוויץ (Hyman Hurwitz), מנשה בן פורת, שלמה פוזנר, בנימין מנדלשטם, ר' יעקב קרנץ (קראנ; המגיד מדוּבנא) ואבא גלוּסק.
סטניסלבסקי פרסם מאמרים רבים בהיסטוריה ובנושאים נוספים, וגם בכתבי העת העבריים של התקופה, כמו "היום" ו"המליץ" "השילוח", תחת שמות העט "הרואה" ו"ז.".
לקריאה נוספת

ש"ז סטאניסלאווסקי, אוטוביוגרפיה, בתוך: ספר זיכרון לסופרי ישראל החיים אתנו כיום: יאצור תולדותיהם ושמות ספריהם הכתובים בשפת עבר... / נערך בבית מערכת האסיף (הוכן על ידי ישראל חיים זאגורודסקי ונערך על ידי נחום סוקולוב), ורשה: מאיר יחיאל האלטער, תרמ"ט 1889, עמ' 156.
הערות שוליים

↑  כך על פי יהודה סלוצקי, שמעון יהודה סטניסלבסקי, בספרייה היהודית המקוונת (באנגלית) (מתוך Encyclopaedia Judaica).
פימפ מיי רייד

| --- | --- |

 סוגה:  תוכנית מציאות, תוכנית טלוויזיה על מכוניות 
 יוצרים:  ברוס ברספורד-רדמן, ריק הורביץ 
 מנחים:  אקזיביט, קמיליונר 
 שחקנים:  אקזיביט, חברי WCC וחברי GAS.
 ארץ מקור:  ארצות הברית 
 מספר עונות:  6 
 מספר פרקים:  73 
 הפקה
 חברת הפקה:  MTV 
 הפצה:  Hearst Media Production Group, Trifecta Entertainment & Media, ויאקום 
 אורך פרק:  30 דקות
 שידור
 רשת שידור:  MTV 
 תקופת שידור מקורית:  1 במרץ 2004 – 30 בדצמבר 2007
 קישורים חיצוניים
 www.pimpmyrideint.com
 דף התוכנית ב-IMDb
 
פימפ מיי רייד (באנגלית: "Pimp my ride", תורגם בחלק מלוחות השידורים בישראל כ"תדליק לי ת'אוטו") היא תוכנית מציאות ששודרה בערוץ MTV משנת 2004 עד 2007. בתוכנית, הראפר אקזיביט וחברי מוסך West Coast Customs מאתרים צופים בעלי מכונית ישנה או חבוטה ומשפצים אותה בצורה יוצאת דופן וצבעונית. התוכנית מצליחה מאוד, נחשבת לאחת מתוכניות הדגל של הערוץ ואף הולידה שתי גרסאות-בת - בריטית ובינלאומית.
פורמט התוכנית > פתיחה

כל פרק של התוכנית מציג בעל מכונית צעיר (בגילאי 18 - 24) אשר חי באזור לוס אנג'לס/דרום קליפורניה. הפרק מתחיל בשידור קטע וידאו קצר בו בעל המכונית מסביר מדוע המכונית שלו זקוקה לשיפוץ. לאחר מכן התוכנית מציגה את הראפר אקזיביט מגיע לבית הצעיר הנבחר ומודיע לו על קבלתו לתוכנית תוך שהוא סוקר את הרכב המיועד לשיפוץ ומשמיע הערות סרקסטיות ומשעשעות על מצבו העגום בדרך כלל של הרכב.
פורמט התוכנית > השיפוץ

הרכב מובל לסדנת West Coast Customs (או WCC בקיצור) ועובר לידיהם של מכונאי הרכב במוסך. לפני הטיפול המכונאים ואקזיביט מקיימים ישיבה בה הם מחליטים כיצד ובאיזה סגנון לשפץ את הרכב. טיפול ממוצע במוסך כולל צביעה בצבעים ייחודיים ותבניות יוצאות דופן (כדוגמת צביעה בשחור עם תבניות של להבות בצדדים), התקנת מערכות שמע משוכללות עתירות רמקולים ומסכי פלזמה קטנים ולבסוף התקנת "גימיק" ייחודי ומפתיע במכונית. בין הגימיקים המפורסמים: לבחור האוהב לרבוץ במיניוואן שלו הותקן ג'קוזי לשניים, לנהגת חובבת סרטים הותקן מקרן בתא המטען כך שעם הפעלתו הוא מקרין סרט על השמשה הקדמית של הרכב ולנהגת טנדר חובבת ביליארד הותקן שולחן ביליארד שלם בחלקו האחורי של הרכב.
פורמט התוכנית > סיום הפרק

בסיום הפרק מובל בעל הרכב לפגוש את רכבו. עם הסרת הכיסוי מהרכב, פורץ בדרך כלל בעל הרכב בצעקות שמחה היסטריות בעוד אקזיביט וחברי WCC סוקרים בפניו את השיפוצים והשיפורים שנעשו ברכבו. לאחר מכן נוסע בעל הרכב חזרה לביתו לפגוש את משפחתו או חבריו על מנת שגם הם יביעו את שמחתם מהמכונית המשופצת והמשודרגת. התוכנית מסתיימת עם צילום של בעל הרכב עוצר את רכבו ליד המצלמות ואומר: "תודה MTV שסירסרתם לי את האוטו!".
הצלחת התוכנית והשפעותיה התרבותיות > הצלחת התוכנית ומשתתפיה

התוכנית הפכה במהירות לאחת מהתוכניות המצליחות ביותר ששודרו בMTV. הצופים התאהבו בלשונו החלקלקה של המנחה אקזיביט ובחברי מוסך WCC - חבורה צבעונית עתירת קעקועים ופירסינג. בנוסף, בעוד שתוכניות קודמות מסוג שיפור עצמי (תת-ז'אנר של תוכניות מציאות), כדוגמת טאצ' עליז לסטרייט שיעיז, התמקדו בשיפור דירות ואורח חיים וכפועל יוצא בקבוצת גיל של 25 - 45 (בעלי דירות), התמקדה פימפ מיי רייד לראשונה בקהל יעד צעיר בגילאי 18 - 24. עקב העדר מיסים בארצות הברית על מכוניות ודלק צעירים רבים יכולים לרכוש מכוניות ישנות בקלות והתוכנית הציעה להם אפשרות קוסמת לשדרג את מכוניתם.
ההצלחה לא פסחה על משתתפיה הקבועים של התוכנית - אקזיביט הרחיב באופן משמעותי את קהלו, חברי מוסך WCC התרחבו ופתחו שלושה סניפים נוספים והרשת MTV הפיקה תוכניות נוספות בסגנון דומה (רשימה מלאה בהמשך) אשר גם זכו להצלחה.
בתום העונה הרביעית הודיע בעליו של WCC על פרישתו מהתוכנית עקב רצונו להתמקד ביצירת סניפים חדשים ופיתוח סדרת טלוויזיה עבור ערוץ דיסקברי. את מקומו יתפוס המוסך Galpin Auto Sports (או בקיצור - GAS).
הצלחת התוכנית והשפעותיה התרבותיות > השפעה על השפה האנגלית

בנוסף לאמור לעיל, לתוכנית הייתה גם השפעה על השפה האנגלית - היא הוציאה את הפועל "pimp" ("לסרסר") מהגטו האפרו-אמריקני אל הציבור הרחב. בעבר, אמצעי המדיה והבידור תיארו סרסורים כאנשים עם טעם ראוותני, צעקני ומופגן בבגדים, מכוניות ונשים. כתוצאה מהתיאור השנוי במחלוקת הזה, הפך התואר "מסורסר" (Pimped) לתיאור של כל דבר אשר משודרג ומשופץ בראוותנות. לא רק רכב ניתן ל"סרסור", גם בית מושקע או מערכת קולנוע ביתית מפוארת יתוארו כ"מסורסרים", ובמשחקי מחשב המוניים - כלי נשק עתירי בונוסים ופונקציות מיוחדות מכונים אף הם "מסורסרים". לפני עליית התוכנית לאוויר שימוש נרחב בביטוי היה קיים רק בקרב האוכלוסייה האפרו-אמריקנית. הביטוי תפס מקום בתרבות הפופולרית עם עליית התוכנית לאוויר והצלחתו של ז'אנר הבלינג בלינג בהיפ הופ, המהלל את דמות הסרסור, ונציגיו הבולטים הם 50 סנט וסנופ דוג. כיום הביטוי רווח בכל המגזרים בארצות הברית, כאשר הדוגמה הקיצונית ביותר לנפיצותו הוא השימוש שנעשה בו במגזין המדע המוביל, נייצ'ר; כתבה על ריפוי באמצעות נוגדנים משופרים כונתה "סרסר לי את הנוגדן".
הצלחת התוכנית והשפעותיה התרבותיות > ספין-אוף

עקב הצלחת התוכנית קמו לה תוכניות-בת, ספין אוף ופרודיות לרוב. חלקן רשמיות, מבית היוצר של MTV, וחלקן לא רשמיות, ברשתות אחרות ואתרי אינטרנט.
הצלחת התוכנית והשפעותיה התרבותיות > ספין-אוף > גרסאות רשמיות

ביוני 2005 הושקה תוכנית הבת הראשונה: "פימפ מיי רייד UK" בהנחיית די. ג'יי טים וסטווד וחברי המוסך Carisma Automotive.
בMTV גרמניה הושקו התוכנית "פימפ מיי פאהראד" אשר מתמקדת בשיפור אופניים ו"פימפ מיי ואטאבר" אשר משפרת הכול - מבית שימוש ועד מלונות.
בMTV איטליה הושקה "פימפ מיי ווילס" אשר משפרת אופנועים.
כיום MTV אירופה מחפשת מועמדים להשתתף בגרסה הבינלאומית של "פימפ מיי רייד".
הצלחת התוכנית והשפעותיה התרבותיות > ספין-אוף > גרסאות לא רשמיות ופרודיות

יצרנית הרכב פולקסווגן פרסמה מודעות בהן נראים מהנדסי החברה הורסים מכוניות "מסורסרות" ומחליפים אותם במכוניות פולקסווגן חדשות. הפרסומת לוותה בסלוגן - "אנ-פימפ מיי רייד" (אל תסרסר לי את הרכב).
בסדרה האנימציה למבוגרים Robot chicken הוצג פרק הנקרא "פימפ מיי סיסטר" (סרסר את אחותי) בו סרסור הופך את אחותו של אחד המשתתפים לזונה.
באתר האינטרנט פימפ מיי סנאק (סרסר את החטיף שלי) משתפים הגולשים זה את זה ברעיונות להפיכת חטיפים מסחריים פשוטים לקינוחים ראוותניים.
הקדימונים לטקס פרסי ה-MTV לשנת 2005 הציגו את הדמות בוראט (בגילומו של סשה ברון כהן) "מסרסר" עגלה קזחסטנית תחת הסלוגן "פימפ מיי ווגן" (סרסר את העגלה שלי).
בסרט הקולנוע מת לדייט ("Date Movie") הוצגה פארודיה על התוכנית, כשדמותה של השחקנית אליסון האניגן עברה "שיפוץ" כללי, בדומה לשיפוץ המבוצע במכוניות בסדרה.
בסדרת הטלוויזיה המצוירת "משפחת סימפסון" הייתה פארודיה על "פימפ מיי רייד": בפרק "Homer Away From Homer" מתוך העונה ה-17, צפה הומר בסדרת טלוויזיה בשם "Chop Shop". בסדרה, בתור מתיחה על השחקן ג'ייסון בייטמן (שהתארח בפרק), פירקו את מכוניתו לגורמים.
באחד ממשחקי ריימן והארנבים המטורפים היה מיני משחק של "פימפ מיי רביד" (סרסר לי את הארנב המטורף).
ראו גם

MTV Cribs
טויוטה לנד קרוזר שנת 72' ששופצה בפרק ה-14 של הסדרה - תמונת לפני.
...ותמונת אחרי. בעלת הרכב היא חובבת יוגה וככזאת הותקן בחלקו האחורי של הרכב מיני-סטודיו ליוגה עם שטיחים, תאורה, מסכי פלזמה ומערכות מוזיקה מתאימות.
EJNYC

| --- | --- |

 סוגה:  תוכנית מציאות
 שחקנים:  איי ג'יי ג'ונסון  אליסה ג'ונסון  סאנאס פאנאהי  שומרון סמית'  דרו מק
 ארץ מקור:  ארצות הברית ארצות הברית
 שפות:  אנגלית
 מספר עונות:  1
 מספר פרקים:  6
 הפקה
 מפיקים בפועל:  גניפר גרדינר   דוד ליפסון  בריאן זגורסקי  אריק קרנצלר  דורון אופיר 
 אתר צילומים:  ניו יורק
 אורך פרק:  42 דקות
 שידור
 רשת שידור:  ערוץ E!
 רשת שידור בישראל:  ערוץ E!
 פורמט (תמונה):  (1080i (16:9 HDTV
 תקופת שידור מקורית:  19 ביוני 2016 – 3 בנובמבר 2016
 קישורים חיצוניים
 אתר הסדרה
 דף התוכנית ב-IMDb
EJNYC היא תוכנית מציאות אמריקנית, בכיכובו של איי ג'יי ג'ונסון, בנו של מג'יק ג'ונסון, שהוענקה לו בעקבות כיכובו בריץ' קידס מבוורלי הילס שהופיעה לראשונה ב-19 ביוני 2016 בערוץ E!. התוכנית עוקבת אחר חיו של ג'ונסון ומשפחתו בניו יורק.
הפקה

בתוכנית מתוארים חיו של איי ג'יי ג'ונסון כבנו של איי ג'יי ג'ונסון וכאח לאחות חורגת המחפשת אחר אמה הביולוגית, המתגלה כאישה דלת אמצעים שנאלצה למסור את ביתה לאימוץ עקב חוסר אמצעים. במהלך שידורי התוכנית גם דורותי וואנג הראתה נוכחות.
שידורי התוכנית החלו ב-19 ביוני 2016 ב-3 בנובמבר 2016 הוחלט על ביטול התוכנית.
הערות שוליים

↑  "Meet EJ Johnson's New York City Squad, the Cast of E!'s New Series EJNYC on EJNYC". E! Online
↑  EXCLUSIVE: 'Rich Kids of Beverly Hills' Canceled After Four Seasons
רווקים מפורסמים

| --- | --- |

 סוגה:  תוכנית מציאות
 ארץ מקור:  ארצות הברית
 שפות:  אנגלית
 מקום התרחשות:  לוס אנג'לס 
 מספר עונות:  2
 מספר פרקים:  16
 הפקה
 מפיקים בפועל:  ג'ון ארווין   דמיאן סאליבן  אלכס ורסוב 
 אתר צילומים:  ניו יורק
 אורך פרק:  42 דקות
 שידור
 רשת שידור:  ערוץ E!
 רשת שידור בישראל:  ערוץ E!
 פורמט (תמונה):  (1080i (HDTV
 תקופת שידור מקורית:  14 ביוני 2016 – הווה
 קישורים חיצוניים
 אתר הסדרה
 דף התוכנית ב-IMDb
 
רווקים מפורסמים (באנגלית: "Famously Single") היא סדרת ריאליטי אמריקנית שהושקה ב-14 ביוני 2016 בערוץ E!. בכל עונה הסדרה עוקבת אחר שמונה סלבריטאים רווקים, כשבמהלך התוכנית משתתפים אלו מנסים לפתור יחד את הבעיות הרומנטיות שלהם, תוך ניסיון לחיפוש אחר זוגיות.
הפקה

הקרנת הבכורה של הסדרה הייתה ב-14 ביוני 2016. הוחלט להקרין את הסדרה בעונה שנייה ב-25 ביוני 2017.
משתתפי עונה 1: ברנדי גלנוויל, פאולי ד, אוברי אודי, ג'וש מאריי, ג'סיקה ווייט, סומאיה רייס, קאלום בסט, דרסי סטרלינג, לורל האוס, רוברט מק.
משתתפי עונה 2: טיפאני פולארד, דורותי וואנג, מליקה חק, קרינה סמירנוף, רוני אורטיז-מאגרו, צ'אד ג'ונסון, דייוויד מקינטוש, קאלום בסט, ד"ר דרסי סטרלינג, רוברט מק.
הערות שוליים

↑  Sneak Peek at Josh Murray, Brandi Glanville & Pauly D’s ‘Famously Single’! (VIDEO)